Elke jaar op 2 April word bekende landmerke oor die wêreld heen met blou belig om die fokus op outisme tydens Wêreldoutisme-bewusmakingsdag te plaas.
Ná die egpaar hul voete gevind het, het hulle besluit om met ’n gesin te begin. Die naamgenoot van PG se wyle oupa is met groot afwagting verwelkom. Min het die Hurters geweet dat hulle vir altyd ’n kind, wat prematuur gebore is en outisties is, in die huis sal hê.
Anelda sê sy het ’n stryd met haarself gevoer omdat sy skuldig gevoel het omdat sy pre-eklampsie ontwikkel het en Hayward aanvanklik met geskenkte borsmelk gevoed moes word.
Op driejarige ouderdom is sy vermoë om detail te sien, getoets. Hier het Hayward uitgestyg en detail soos ’n sesjarige uitgewys.
Op vyfjarige ouderdom, toe hy voorskoolse klasse bygewoon het, het die onderwyseres agtergekom dat Hayward nie neuro-tipies optree nie. Hy het nie reageer as hulle hom roep nie, hy het nie met maats gespeel nie en kon nie alledaagse dinge doen, soos ’n kosblik oopmaak of pakkies oopskeur, nie.
“Ander kinders kan baie gemeen wees en Hayward het self agtergekom dat hy nie inpas nie. Hy het meer boelies teëgekom in sy kort lewe as wat die meeste van ons in ons hele lewe teëkom,” sê Anelda.
“Hy verstaan sarkasme en ’n skimp glad nie. As jy met hom praat moet jy reguit sê wat jy wil sê. Hy word geleer hoe om sy stemtoon te gebruik en fisiese uitdrukking te wys wanneer hy kommunikeer,” vertel Anelda.
As ’n outistiese persoon na jou kyk, trek die detail op jou gesig sy aandag af en hy kan nie konsentreer op wat jy sê nie.
Hy kyk weg sodat hy kan hoor. Hulle prosesseer alles op dieselfde tyd – so ’n kind het ’n baie besige brein wat chaoties kan wees.
’n Twitter-gebruiker het onlangs ’n kiekie gedeel van haar pers naels met blinkertjies langs haar slapende kat se pote, waarvan die naels identies versier is.
Naeldoppe word grootliks afgekeur, want hulle verhinder ’n kat om iets te doen wat in sy aard is en dit word wyd as wreed beskou.